Το **διφθοροξικό οξύ** ή **διφθοροξικό οξύ** (αγγλικά *difluoroethanoic acid* ή *difluoroacetic acid*) είναι οργανική χημική ένωση με μοριακό τύπο **C2H2F2O2**, αν και συνηθέστερα παριστάνεται με τον ημισυντακτικό τύπο: **CHF2COOH**. Πιο συγκεκριμένα, πρόκειται για το απλούστερο διφθοροκαρβοξυλικό οξύ. Αποτελεί ένα δομικό ανάλογο του οξικού οξέος (CH3COOH), από το οποίο τυπικά προέρχεται με αντικατάσταση δύο (2) α-ατόμων υδρογόνου από επίσης δύο (2) άτομα φθορίου. Μπορεί να χρησιμοποιηθεί ως άμεσο διφθορομεθυλιωτικό αντιδραστήριο.

Με βάση τις κανονικές θερμοκρασίες τήξης και βρασμού του, το χημικά καθαρό διφθοροξικό οξύ, στις κανονικές συνθήκες περιβάλλοντος, είναι υγρό.

Ονοματολογία
------------

Κατά τη συστηματική ονοματολογία κατά IUPAC, η ένωση θεωρείται υποκατεστημένο αιθανικό οξύ, δηλαδή αιθανικό οξύ, δύο (2) άτομα υδρογόνου του μεθυλίου του οποίου, έχει αντικατασταθεί από δύο (2) άτομο φθορίου. Πιο αναλυτικά, το πρόθεμα «αιθ-» δηλώνει την παρουσία δύο (2) ατόμων άνθρακα ανά μόριο της ένωσης, το ενδιάμεσο «-αν-» δείχνει την παρουσία μόνο απλών δεσμών μεταξύ ατόμων άνθρακα στο μόριο και η κατάληξη «-ικό οξύ» φανερώνει ότι η ένωση είναι ένα καρβοξυλικό οξύ, δηλαδή ότι κύρια χαρακτηριστική ομάδα της ένωσης είναι ένα καρβοξύλιο (-COOH). Το αρχικό πρόθεμα «διφθορ(ο)-» δηλώνει την παρουσία δύο (2) ατόμων φθορίου ανά μόριο της ένωσης. Η χρήση των αριθμών θέσης (2,2-) θα αποτελούσε πλεονασμό, γιατί αυτή (#2) είναι η μοναδική θέση που μπορεί να χρησιμοποιηθεί, εφόσον το #1 άτομο άνθρακα της ένωσης είναι το καρβοξύλιο και αν συνδεθεί το ένα άτομο του φθορίου με το καρβονύλιο αυτού, σχηματίζεται το φθοραιθανοϋλοφθορίδιο (CH2FCOF), που δεν είναι καρβοξυλικό οξύ ώστε να μπορεί ονομαστεί 1,2-διφθοροξικό οξύ.

Μοριακή δομή
------------

Η μοριακή δομή του μπορεί να βρεθεί από την αντίστοιχη του αιθανικού οξέος με αντικατάσταση δύο (2) ατόμων υδρογόνου του μεθυλίου του από δύο άτομα (2) φθορίου. Η ενέργεια δεσμού C-F ανέρχεται σε 552 kJ/mol. Ο δεσμός αυτός είναι πολύ σταθερός και έχει μεγάλη πολικότητα, αγγίζοντας τα όρια ετεροπολικού δεσμού.   


|  |
| --- |
| **Δεσμοί** |
| Δεσμός | τύπος δεσμού | ηλεκτρονική δομή | Μήκος δεσμού | Ιονισμός |
| C-F | σ | 2sp³-2sp³ | 135 pm | 43% C+ F− |
| C#2-H | σ | 2sp³-1s | 109 pm | 3% C− H+ |
| C#2-C1 | σ | 2sp³-2sp² | 151 pm |  |
| C=O | σ
π | 2sp²-2sp²
2p-2p | 132 pm | 19% C+ O− |
| C-O | σ | 2sp²-2sp³ | 147 pm | 19% C+ O− |
| O-H | σ | 2sp³-1s | 96 pm | 32% O− H+ |
| **Στατιστικό ηλεκτρικό φορτίο** |
| Ο (OH) | -0,51 |
| F | -0,43 |
| Ο (=O) | -0,38 |
| Η (HC) | +0,03 |
| Η (OH) | +0,32 |
| C#1 | +0,57 |
| C#2 | +0,83 |

Παραγωγή
--------

### Με υποκατάσταση χλωρίου από φθόριο

Με επίδραση φθοριούχου υφυδραργύρου (Hg2F2) σε διχλωραιθανικό οξύ (ClCH2COOH) μπορεί να υποκατασταθεί το χλώριο από φθόριο, γιατί ο σχηματισμός δυσδυάλυτου χλωριούχου υφυδραργύρου μετακινεί τη χημική ισορροπία της αντίδρασης προς τα δεξιά:

{\displaystyle \mathrm {CHCl\_{2}COOH+Hg\_{2}F\_{2}{\xrightarrow {}}CHF\_{2}COOH+Hg\_{2}Cl\_{2}\downarrow } }

Παρόμοια υποκατάσταση συμβαίνει και με χρήση φθοριούχου αργύρου (AgF):

{\displaystyle \mathrm {CHCl\_{2}COOH+2AgF{\xrightarrow {}}CHF\_{2}COOH+2AgCl\downarrow } }

* Αντί του χλωραιθανικού οξέος χρησιμοποιούνται επίσης ως πρόδρομες ύλες και εστέρες του, όπως για παράδειγμα ο διχλωραιθανικός μεθυλεστέρας (CHCl2COOCH3). Σε αυτήν την περίπτωση σχηματίζεται ο φθοραιθανικός μεθυλεστέρας (CHF2COOCH3), που μπορεί να υδρολυθεί σε φθοραιθανικό οξύ.

Χημικές ιδιότητες και παράγωγα
------------------------------

Το διφθοροξικό οξυ συνδυάζει τις ιδιότητες καρβοξυλικού οξέος και φθοροπαραγώγου.

### ΄Οξινος χαρακτήρας και καρβονικά άλατα

Το διφθοροξικό οξύ είναι ένα ασθενές μονοπρωτικό οξύ. Το άτομο υδρογόνου του διφθορομεθυλίου δεν αντικαθιστώνται από μέταλλα αλλά παρ'όλα αυτά το διφθοροξικό οξύ αντιδρά με ορισμένα μέταλλα μέταλλα και βάσεις σχηματίζοντας άλατα με σύγχρονη έκλυση υδρογόνου ή νερού αντίστοιχα:

{\displaystyle \mathrm {CHF\_{2}COOH{\rightleftarrows }CHF\_{2}COO^{-}+H^{+}} }

(Αντίδραση διάστασης)

{\displaystyle \mathrm {CHF\_{2}COOH+Na{\xrightarrow {}}CHF\_{2}COONa+H\_{2}\uparrow } }

(Επίδραση μετάλλων ηλεκτροθετικότερων του υδρογόνου)

{\displaystyle \mathrm {CHF\_{2}COOH+NaOH{\xrightarrow {}}CHF\_{2}COONa+H\_{2}O} }

(Αντίδραση εξουδετέρωσης)

### Αποκαρβοξυλίωση

1. Με θέρμανση διφθοραιθανικού νατρίου παίρνουμε διοξείδιο του άνθρακα (CO2) και διφθορομεθάνιο (CH2F2):

{\displaystyle \mathrm {CHF\_{2}COOH+NaOH{\xrightarrow {}}CHF\_{2}COONa+H\_{2}O{\xrightarrow {\triangle }}CH\_{2}F\_{2}\uparrow +NaOH+CO\_{2}\uparrow } }

2. Με ηλεκτρόλυση διφθοραιθανικού νατρίου (μέθοδος Kolbe), συμπαράγονται διοξείδιο του άνθρακα και 1,1,2,2-τετραφθοραιθάνιο:

{\displaystyle \mathrm {2CHF\_{2}COOH+2NaOH{\xrightarrow {}}2CHF\_{2}COONa+2H\_{2}O{\xrightarrow {\eta \lambda \epsilon \kappa \tau \rho {\acute {o}}\lambda \upsilon \sigma \eta }}CHF\_{2}CHF\_{2}+2NaOH+2CO\_{2}\uparrow } }

3. Με θέρμανση αλάτων του με ασβέστιο (ή βάριο) παράγεται 1,1,3,3-τετραφθοροπροπανόνη:

{\displaystyle \mathrm {(CHF\_{2}COO)\_{2}Ca{\xrightarrow {\triangle }}CHF\_{2}COCHF\_{2}+CaCO\_{3}\downarrow } }

4. Με επίδραση βρωμίου σε διφθοροξικό άργυρο παράγεται βρωμοδιφθορομεθάνιο - Αντίδραση Hunsdiecker:

{\displaystyle \mathrm {CHF\_{2}COOAg+Br\_{2}{\xrightarrow {}}CHBrF\_{2}+AgBr\downarrow +CO\_{2}\uparrow } }

### Αναγωγή

1. Τo διφθοροξικό οξύ ανάγεται με λιθιοαργιλιοϋδρίδιο (LiAlH4) (κυρίως) προς αιθανόλη:

{\displaystyle \mathrm {4CHF\_{2}COOH+3LiAlH\_{4}+2H\_{2}O{\xrightarrow {}}4CH\_{3}CH\_{2}OH+3LiAlO\_{2}+8HF} }

2. Με «υδρογόνο εν τω γενάσθαι», δηλαδή μέταλλο + οξύ παράγεται οξικό οξύ:

{\displaystyle \mathrm {CHF\_{2}COOH+2Zn+2HCl{\xrightarrow {}}CH\_{3}COOH+2ZnClF} }

3. Με σιλάνιο (SiH4), παρουσία τριφθοριούχου βορίου (BF3) παράγεται οξικό οξύ:

{\displaystyle \mathrm {CHF\_{2}COOH+SiH\_{4}{\xrightarrow {BF\_{3}}}CH\_{3}COOH+SiH\_{2}F\_{2}} }

4. Αναγωγή από ένα αλκυλοκασσιτεράνιο (RSnH3). Παράγεται οξικό οξύ. Π.χ.:

{\displaystyle \mathrm {CHF\_{2}COOH+RSnH\_{3}{\xrightarrow {}}CH\_{3}COOH+RSnHF\_{2}} }

### Οξείδωση

Τo διφθοροξικό οξύ οξειδώνεται σε διφθοροξικό υπεροξύ από το υπεροξείδιο του υδρογόνου (H2O2), σε όξινο περιβάλλον:

{\displaystyle \mathrm {CHF\_{2}COOH+H\_{2}O\_{2}{\xrightarrow {H^{+}}}CHF\_{2}CO\_{3}H+H\_{2}O} }

### Εστεροποίηση

* Με επίδραση αλκοολών παράγονται διφθοροξικοί εστέρες::

{\displaystyle \mathrm {CHF\_{2}COOH+ROH{\rightleftarrows }CHF\_{2}COOR+H\_{2}O} }

### Αλογόνωση

1. Με επίδραση αλογόνων, παρουσία ερυθρού φωσφόρου, παράγεται αλοδιφθοροξικό οξύ:

{\displaystyle \mathrm {CHF\_{2}COOH+X\_{2}{\xrightarrow {P}}CF\_{2}XCOOH+HX} }

* Η επίδραση φθορίου (F2) αποφεύγεται για λόγους ασφαλείας.

2. Με επίδραση αλογονωτικών μέσων παράγονται διφθορακετυλοαλογονίδια::

α. Με SOCl2:

{\displaystyle \mathrm {CHF\_{2}COOH+SOCl\_{2}{\xrightarrow {}}CHF\_{2}COCl+SO\_{2}+HCl} }

β. Με PCl5:

{\displaystyle \mathrm {CHF\_{2}COOH+PCl\_{5}{\xrightarrow {}}CHF\_{2}COCl+POCl\_{3}+HCl} }

γ. Με PX3, όπου X: Cl, Br, I.

{\displaystyle \mathrm {3CHF\_{2}COOH+PX\_{3}{\xrightarrow {}}3CHF\_{2}COX+H\_{3}PO\_{3}} }

* Για το φθορακετυλοφθορίδιο προτιμάται η υποκατάσταση σε διφθορακετυλοχλωρίδιο:

{\displaystyle \mathrm {2CHF\_{2}COCl+Hg\_{2}F\_{2}{\xrightarrow {}}2CHF\_{2}COF+Hg\_{2}Cl\_{2}\downarrow } }

### Υποκατάσταση από χλώριο

Με επίδραση χλωριούχου ασβεστίου (CaCl2) σε διφθοροξικό οξύ παράγεται (τελικά) διχλωροξικό οξύ:

{\displaystyle \mathrm {CHF\_{2}COOH+CaCl\_{2}{\xrightarrow {}}CHCl\_{2}COOH+CaF\_{2}\downarrow } }

### Υποκατάσταση από φαινύλιο

Με επίδραση τύπου Friedel-Crafts σε βενζόλιο παράγεται (τελικά) διφαινυλαιθανικό οξύ:

{\displaystyle \mathrm {2PhH+CHF\_{2}COOH{\xrightarrow {AlF\_{3}}}Ph\_{2}CHCOOH+2HF} }

### Επίδραση καρβενίων

Με επίδραση καρβενίων παράγεται ένα μείγμα προϊόντων. Π.χ. με μεθυλένιο έχουμε περίπου την παρακάτω στοιχειομετρική εξίσωση:

{\displaystyle \mathrm {CHF\_{2}COOH+CH\_{2}N\_{2}{\xrightarrow {hv}}N\_{2}+{\frac {1}{3}}CH\_{3}CF\_{2}COOH+{\frac {1}{3}}CHF\_{2}COOCH\_{3}+{\frac {1}{3}}} } **2,2-διφθορομεθυλοξιρανόλη**
* Η παραπάνω στοιχειομετρική εξίσωση είναι άθροισμα κατά μέλη των ακόλουθων δράσεων:

1. Παρεμβολή στον ένα (1) δεσμό C-H. Παράγεται 2,2-διφθοροπροπανικό οξύ, ένα διαλοκαρβοξυλικό οξύ.
2. Παρεμβολή στον ένα (1) δεσμό O-H. Παράγεται διφθοροξικός μεθυλεστέρας, ο μεθυλεστέρας του διφθοραιθανικού οξέος.
3. Κυκλοπροσθήκη στον ένα (1) δεσμό C=O. Παράγεται 2,2-διφθορομεθυλοξιρανόλη, μια ετεροκυκλική αλκοόλη.

* Συνολικά δηλαδή τρία (3) παράγωγα προϊόντα, που είναι πρακτικά ισοδύναμα (σ' αυτήν την περίπτωση) σε παραγωγή, εξαιτίας της μεγάλης δραστικότητας του μεθυλενίου, που ως δίριζα κάνει σχεδόν απόλυτα κινητικές (δηλαδή όχι εκλεκτικές) τις αντιδράσεις του.

Πηγές
-----

* Ν. Αλεξάνδρου, *Γενική Οργανική Χημεία*, ΘΕΣΣΑΛΟΝΙΚΗ 1985
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982
* Πολυχρόνη Σ. Καραγκιοζίδη: Ονοματολογία οργανικών ενώσεων, Θεσσαλονίκη 1991, Έκδοση Β΄.
* Ν. Αλεξάνδρου, Α. Βάρβογλη, Δ. Νικολαΐδη: Χημεία Ετεροκυκλικών Ενώσεων, Θεσσαλονίκη 1985, Έκδοση Β΄.
* Δ. Νικολαΐδη: Ειδικά κεφάλαια Οργανικής Χημεία, Θεσσαλονίκη 1983.

Αναφορές και σημειώσεις
-----------------------

1. ↑  Tung, Truong Thanh; Christensen, Søren Brøgger; Nielsen, John (2017). «Difluoroacetic Acid as a New Reagent for Direct C-Η Difluoromethylation of Heteroaromatic Compounds». *Chemistry - A European Journal* **23** (72): 18125–18128. doi:10.1002/chem.201704261. PMID 28945302.
2. ↑  Τα δεδομένα προέρχονται εν μέρει από το «Table of periodic properties of thw Ellements», Sagrent-Welch Scientidic Company και Ασκήσεις και προβλήματα Οργανικής Χημείας Ν. Α. Πετάση 1982, Σελ. 34.
3. ↑  «Selected Bond Energies and Bond Lengths» (PDF). *chem.tamu.edu/*. [*νεκρός σύνδεσμος*]
4. ↑  Υπολογισμένο βάση του ιονισμού από τον παραπάνω πίνακα
5. ↑  Ασκήσεις και προβλήματα Οργανικής Χημείας Ν. Α. Πετάση 1982, σελ. 185, §7.2.8.
6. ↑  Acetic Acid and Its Derivatives (Chemical Industries) von V. Agreda, J. Zoeller, und Agreda H. Agreda von Marcel Dekker Inc (Gebundene Ausgabe - 16. Dezember 1992), ISBN 0-8247-8792-7.
7. ↑  Ασκήσεις και προβλήματα Οργανικής Χημείας Ν. Α. Πετάση 1982: Σελ.285, §12.4.3α.
8. ↑  Ασκήσεις και προβλήματα Οργανικής Χημείας Ν. Α. Πετάση 1982: Σελ.285, §12.4.3β.
9. ↑  Ασκήσεις και προβλήματα Οργανικής Χημείας Ν. Α. Πετάση 1982: Σελ.285, §12.4.3γ.
10. ↑  Ασκήσεις και προβλήματα Οργανικής Χημείας Ν. Α. Πετάση 1982: Σελ.285, §12.4.3δ.
11. ↑  Ασκήσεις και προβλήματα Οργανικής Χημείας Ν. Α. Πετάση 1982: Σελ.285, §12.4.4. και σελ. 187, §7.3.3α
12. ↑  Ασκήσεις και προβλήματα Οργανικής Χημείας Ν. Α. Πετάση 1982, σελ. 187, §7.3.3β, R = CH2COOH, X = F.
13. ↑  Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991, σελ. 291-293, §19.1.
14. ↑  SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999, Σελ. 42, §4.3.
15. ↑  Ασκήσεις και προβλήματα Οργανικής Χημείας Ν. Α. Πετάση 1982: Σελ.285, §12.4.5α.
16. ↑  Ασκήσεις και προβλήματα Οργανικής Χημείας Ν. Α. Πετάση 1982: Σελ.285, §12.4.8α.
17. ↑  Ασκήσεις και προβλήματα Οργανικής Χημείας Ν. Α. Πετάση 1982: Σελ.285, §12.4.8β.
18. ↑  Ασκήσεις και προβλήματα Οργανικής Χημείας Ν. Α. Πετάση 1982, σελ. 156, §6.8.5.
19. ↑  Ασκήσεις και προβλήματα Οργανικής Χημείας Ν. Α. Πετάση 1982, σελ. 155, §6.7.3.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Καρβοξυλικά οξέα |
| --- |
|  |
| **Αλκανικά οξέα** | 
Μυρμηκικό οξύ  · Οξικό οξύ  · Προπιονικό οξύ  · Βουτυρικό οξύ  · Ισοβουτυρικό οξύ  · Βαλερικό οξύ  · Καπροϊκό οξύ  · Εναθικό οξύ  · Καπρυλικό οξύ  · Πελαργονικό οξύ  · Καπρικό οξύ  · Λαυρικό οξύ  · Μυριστικό οξύ  · Παλμιτικό οξύ  · Στεαρικό οξύ  · Αραχιδικό οξύ  · Βαχενικό οξύ  · Λιγνοκερικό οξύ |
|  |
| **Αλκενικά οξέα** | 
Ακρυλικό οξύ  · Κροτονικό οξύ  · 3-βουτενικό οξύ  · Μεθυλοπροπενικό οξύ |
|  |
| **Αλκινικά οξέα** | 
Προπιολικό οξύ |
|  |
| **Αλκαδιενικά οξέα** | 
Σορβικό οξύ |
|  |
| **Αλκανοδιικά οξέα** | 
Οξαλικό οξύ  · Μηλονικό οξύ  · Ηλεκτρικό οξύ  · Γλουταρικό οξύ  · Αδιπικό οξύ |
|  |
| **Αλκενοδιικά οξέα** | 
Μηλεϊνικό οξύ  · Φουμαρικό οξύ |
|  |
| **Αρωματικά οξέα** | 
Βενζοϊκό οξύ  · Φαινυλαιθανικό οξύ  · Κιναμωμικιό οξύ  · Βενζιλικό οξύ  · Φθαλικό οξύ  · Ισαφθαλικό οξύ  · Τερεφθαλικό οξύ  · Ανθρανιλικό οξύ  · Σαλικυλικό οξύ  · Ασπιρίνη  · π-αμινοσαλικυλικό οξύ  · Γαλλικό οξύ  · μ-Διγαλλικό οξύ |
|  |
| **Αλαλκανικά οξέα** | 
Φθοραιθανικό οξύ  · Χλωροξικό οξύ  · Βρωμαιθανικό οξύ  · 2-φθοροπροπιονικό οξύ  · 3-φθοροπροπανικό οξύ  · 2-φθοροβουτανικό οξύ |
|  |
| **Διαλαλκανικά οξέα** | 
Διφθοροξικό οξύ  · Φθοροχλωραιθανικό οξύ  · 2,2-διφθοροπροπανικό οξύ |
|  |
| **Τριαλαλκανικά οξέα** | 
Τριφθοραιθανικό οξύ |
|  |
| **Αλαλκενικά οξέα** | 
2-φθοροπροπενικό οξύ |
|  |
| **Υδροξυοξέα** | 
Γλυκολικό οξύ  · Γαλακτικό οξύ  · Υδρακρυλικό οξύ  · Μηλικό οξύ  · Τρυγικό οξύ  · Κιτρικό οξύ |
|  |
| **Αλδεϋδοξέα** και **κετοξέα** | 
Οξαιθανικό οξύ  · Πυροσταφυλικό οξύ  · α-κετοβουτυρικό οξύ  · Ακετοξικό οξύ |
|  |
| **Υδροθειοξέα** | 
Θειογλυκολικό οξύ |
|  |
| **Νιτροαλκανικά οξέα** | 
Νιτρομεθανικό οξύ  · Νιτροαιθανικό οξύ  · 2-νιτροπροπανικό οξύ  · 3-νιτροπροπανικό οξύ  · 2-νιτροβουτανικό οξύ  · 3-νιτροβουτανικό οξύ  · 4-νιτροβουτανικό οξύ |

 |